**ΧΡΗΣΙΜΕΣ ΟΔΗΓΙΕΣ ΓΙΑ ΤΟΥΣ ΠΡΩΤΟΕΤΕΙΣ ΦΟΙΤΗΤΕΣ**

**ΑΚΑΔΗΜΑΪΚΌ ΕΤΟΣ**

Το ακαδημαϊκό έτος ξεκινάει από την 1η Σεπτεμβρίου και λήγει την 31η Αυγούστου.

Το ακαδημαϊκό έτος χωρίζεται σε Χειμερινό και Εαρινό εξάμηνο.

**ΠΡΟΓΡΑΜΜΑ ΣΠΟΥΔΩΝ**

Τα έτη φοίτησης είναι τουλάχιστον 4 και η ολοκλήρωση των σπουδών πρέπει να ολοκληρωθεί σε **ν** + 2 (όπου **ν** η διάρκεια των σπουδών π.χ 4+2)

Οι φοιτητές για τη λήψη πτυχίου υποχρεούνται να περάσουν 27 Υποχρεωτικά μαθήματα, 25 Διδακτικές Μονάδες σε μαθήματα Επιλογής, 18 Διδακτικές Μονάδες σε μαθήματα της ειδικότητας και την Πτυχιακή Εργασία.

Η ειδικότητα δεν είναι υποχρεωτική για τη λήψη πτυχίου. Ο φοιτητής μπορεί αν το επιθυμεί να πάρει και 2η ειδικότητα (18 Διδακτικές Μονάδες) στο 5ο έτος σπουδών.

Οι φοιτητές είναι καταρτισμένοι σε τμήματα (π,χ Α1, Α2, Α3 κλπ) και είναι υποχρεωμένοι να παρακολουθούν τα μαθήματα σύμφωνα με το ωρολόγιο πρόγραμμα σπουδών και το τμήμα που ανήκουν.

**ΔΗΛΩΣΕΙΣ ΜΑΘΗΜΑΤΩΝ**

Οι δηλώσεις των μαθημάτων γίνονται 2 φορές το χρόνο, τον Οκτώβριο για τα μαθήματα του Χειμερινού εξαμήνου και τον Μάρτιο για τα μαθήματα του Εαρινού εξαμήνου. Οι δηλώσεις **είναι υποχρεωτικές** για να μπορέσει ο φοιτητής να συμμετέχει στις εξετάσεις. Γίνονται σε προκαθορισμένες ημερομηνίες που ανακοινώνει η Γραμματεία.

**ΕΞΕΤΑΣΤΙΚΕΣ ΠΕΡΙΟΔΟΙ**

Οι εξετάσεις των μαθημάτων γίνονται 3 φορές το ακαδημαϊκό έτος.

Η εξεταστική περίοδος του Φεβρουαρίου (για μαθήματα που έχουν δηλωθεί το Χειμερινό εξάμηνο)

Η εξεταστική περίοδος του Ιουνίου (για μαθήματα που έχουν δηλωθεί το Εαρινό εξάμηνο)

Η εξεταστική περίοδος του Σεπτεμβρίου (για μαθήματα που έχουν ήδη δηλωθεί το Χειμερινό ή το Εαρινό εξάμηνο και ο φοιτητής δεν είχε προβιβάσιμο βαθμό ή δεν προσήλθε)

**ΣΥΓΓΡΑΜΜΑΤΑ**

Οι φοιτητές δηλώνουν στην πλατφόρμα eudoxus τα συγγράμματα που επιθυμούν να παραλάβουν για κάθε μάθημα. (πρέπει να υπάρχει αντιστοίχιση στα μαθήματα που θα δηλώσουν στο My studies με τα συγγράμματα που θα δηλώσουν στο eudoxus).

Οι δηλώσεις γίνονται τον Οκτώβριο – Νοέμβριο για το Χειμερινό εξάμηνο και Μάρτιο – Απρίλιο για το Εαρινό Εξάμηνο.

**ΗΛΕΚΤΡΟΝΙΚΕΣ ΥΠΗΡΕΣΙΕΣ**

Οι φοιτητές αρχικά πρέπει να κάνουν εγγραφή στην υπηρεσία [webadm.uoa.gr](http://www.webadm.uoa.gr) και να αποκτήσουν κωδικούς πρόσβασης.

Οι φοιτητές ηλεκτρονικά κάνουν αίτηση για την ακαδημαϊκή ταυτότητα (πάσο), σίτισης, δηλώσεις συγγραμμάτων eudoxus, δηλώσεις μαθημάτων my-studies, eclass κ.α.

**ΓΡΑΜΜΑΤΕΙΑ**

Η Γραμματεία δέχεται το κοινό κάθε Δευτέρα – Τετάρτη - Παρασκευή ώρες 11.00 με 14.00

Για θέματα που μπορούν να εξυπηρετηθούν ηλεκτρονικά (βεβαιώσεις σπουδών, αναλυτικές βαθμολογίες κ.α) οι φοιτητές μπορούν να αιτηθούν στο eprotocol.uoa.gr.

**ΣΥΜΒΟΥΛΟΙ ΣΠΟΥΔΩΝ**

Για τους φοιτητές του Τμήματος υπάρχει επιτροπή συμβούλων σπουδών που αποτελείται από Διδάσκοντες της Σχολής με συντονίστρια την Καθηγήτρια κα Ψυχουντάκη Μαρία.

**ΑΝΑΚΟΙΝΩΣΕΙΣ**

Συνιστάται στους φοιτητές να παρακολουθούν τις ανακοινώσεις του Τμήματος στην ιστοσελίδα <http://www.phed.uoa.gr/> καθημερινά.

Αναλυτικές οδηγίες για όλα τα παραπάνω υπάρχουν στην ιστοσελίδα το Τμήματος.